

 Gradsko vijeće

# KLASA:021-05/16-01/08

# Urbroj:2186/18-02/1-16-6

Ludbreg, 20. prosinca 2016.

**Z A P I S N I K**

**29. sjednice Gradskog vijeća Grada Ludbrega održane 20. prosinca 2016. godine u Centru za kulturu i informiranje „Dragutin Novak“ Ludbreg s početkom u 17,00 sati.**

Predsjednica Gradskog vijeća Grada Ludbrega Renata Potočnik obavijestila je tko je pozvan na današnju sjednicu, a tko je obaviješten o održavanju današnje sjednice, pozdravila je sve prisutne, te zamolila da se izvrši prozivka.

Po izvršenoj prozivci, predsjednica Gradskog vijeća konstatirala je da je na današnjoj sjednici Gradskog vijeća prisutno svih 15 vijećnika, da se mogu donositi pravovaljane odluke, te je otvorila 29. sjednicu Gradskog vijeća.

**NAZOČNI VIJEĆNICI**: Dejan Gizdavec, Tomo Filip, Krešimir Šalig, Marijan Krobot, Renata Potočnik, Zlatko Balaško, Petar Skupnjak, Goran Horvat, Vanja Vaharić, Nikola Vidaković,Božidar Hajsok, Krešimir Horvat, Ivan Lončarić, Ružica Bačani i Anica Katana.

 Pored vijećnika sjednici su nazočni gradonačelnik Grada Ludbrega Dubravko Bilić, zamjenica gradonačelnika Vera Jadanić, pročelnica Jedinstvenog upravnog odjela Irena Kučina, voditelj Odsjeka za proračun i financije Josip Horvat, voditelj Odsjeka za prostorno uređenje, komunalne djelatnosti i imovinu Darko Rak, voditeljica Odsjeka za društvene djelatnosti i opće poslove Mirjana Balažinec, zastupnica u Hrvatskome saboru i članica Županijske skupštine Varaždinske županije Božica Makar, članica Županijske skupštine Varaždinske županije Marija Đud, te predstavnici javnog priopćavanja.

Predsjednica Gradskoga vijeća Renata Potočnik predložila je s obzirom na opširan dnevni red da se na današnjoj sjednice ne održi „aktualni sat“ odnosno vrijeme za postavljanje vijećničkih pitanja, te je isti prijedlog stavila na glasovanje. Nakon glasovanja konstatirala je da je jednoglasno usvojeno da se na današnjoj sjednici ne održi aktualni sat.

 Za današnju 29. sjednicu predsjednica Gradskog vijeća Grada Ludbrega Renata Potočnik predložila je slijedeći

**D N E V N I R E D**

**1. Verifikacija zapisnika 28. sjednice Gradskoga vijeća Grada Ludbrega**

**2. Prijedlog Rješenja o izboru drugog potpredsjednika Gradskog vijeća Grada**

 **Ludbrega**

**3. Prijedlog Rješenja o razrješenju i imenovanju člana Odbora za statut i**

 **poslovnik Gradskog vijeća Grada Ludbrega**

**4. a) Prijedlog I. Izmjena i dopuna Programa javnih potreba u društvenim**

 **djelatnostima Grada Ludbrega za 2016. godinu**

 **b) Prijedlog I. Izmjena i dopuna Programa gradnje objekata i uređaja**

 **komunalne infrastrukture u Gradu Ludbregu za 2016. godinu**

 **c) Prijedlog II. izmjena i dopuna Proračuna Grada Ludbrega za 2016. godinu**

**5. Prijedlog Programa:**

 **a) javnih potreba u području gospodarstva i poljoprivrede Grada Ludbrega**

 **za 2017. godinu**

 **b) javnih potreba u društvenim djelatnostima Grada Ludbrega za 2017.**

 **godinu i Odluke o sufinanciranju boravka djece u dječjim vrtićima u 2017.**

 **godini**

 **c) gradnje objekata i uređaja komunalne infrastrukture u Gradu Ludbregu za**

 **2017. godinu**

 **d) održavanja komunalne infrastrukture iz sredstava komunalne naknade za**

 **2017. godinu**

 **e) utroška komunalne naknade za 2017. godinu**

**6. Prijedlog Proračuna Grada Ludbrega za 2017. godinu**

**7. Prijedlog Odluke o izmjeni Odluke o komunalnoj naknadi**

**8. Prijedlog Odluke o donošenju Strategije upravljanja i raspolaganja imovinom**

 **u vlasništvu Grada Ludbrega za razdoblje 2016. – 2020. godine**

**9. Prijedlog Odluke o donošenju Plana upravljanja imovinom u vlasništvu**

 **Grada Ludbrega za 2017. godinu**

**10. a) Prijedlog Analize stanja sustava civilne zaštite na području Grada**

 **Ludbrega za 2016.**

 **b) Plan razvoja sustava civilne zaštite na području Grada Ludbrega za 2017.**

**11. Prijedlog Rješenja o prihvaćanju ponude na natječaj za prodaju zemljišta za**

 **izgradnju trgovačkog centra u Ul. Rudolfa Fizira u Ludbregu**

**12. Prijedlog Odluke o osnivanju Zaklade za pomoć „Ludberga“**

**13. Prijedlog Zaključka o prijedlogu kandidata za suca porotnika Županijskog**

 **suda u Varaždinu**

 **Predsjednica Gradskog vijeća Grada Ludbrega Renata Potočnik stavila je na glasovanje Prijedlog Dnevnog reda, te je konstatirala da je predloženi dnevni red 29. sjednice Gradskog vijeća jednoglasno prihvaćen.**

Prelazi se na rješavanje po pojedinim točkama dnevnog reda.

……………………….

**Točka 1.**

 **Verifikacija zapisnika 28. sjednice Gradskoga vijeća Grada Ludbrega**

 **Primjedbi na Zapisnik nije bilo, pa je predsjednica Gradskoga vijeća isti stavila na glasovanje, te je konstatirala da je Zapisnik 28. sjednice Gradskoga vijeća Grada Ludbrega jednoglasno verificiran.**

…………….……….

 **Točka 2.**

**Prijedlog Rješenja o izboru drugog potpredsjednika Gradskog vijeća Grada**

**Ludbrega**

Prijedlog Rješenja o izboru drugog potpredsjednika Gradskog vijeća Grada Ludbrega po ovlaštenju Odbora za izbor i imenovanje obrazložila je voditeljica Odsjeka za društvene djelatnosti i opće poslove Mirjana Balažinec prema pisanim materijalima.

 Ujedno je Gradsko vijeće upoznala da je u međuvremenu dostavljen i Prijedlog jedne trećine vijećnika (članova oporbe) Gradskoga vijeća koji je upućen Odboru za izbor i imenovanje, a koji predlažu da se za drugog potpredsjednika izabere Krešimir Horvat iz Selnika R. Boškovića 1.

 Odbor za izbor i imenovanja vezano na ovaj prijedlog održao je sjednicu prije same sjednice Gradskog vijeća i konstatirao je da su oba prijedloga, tj. prijedlog koji su vijećnici dobili u materijalima za ovu sjednicu Gradskoga vijeća i naknadno dostavljen prijedlog jedne trećine vijećnika pravovaljani, te Odbor predlaže da se obavi glasovanje sukladno redoslijedu pristiglih prijedloga.

#  U raspravi su učestvovali vijećnici Ana Katana, Krešimir Šalig, Ivan Lončarić, Krešimir Horvat i voditeljica Odsjeka za društvene djelatnosti i opće poslove Mirjana Balažinec.

#

 Predsjednica Gradskoga vijeća Grada Ludbrega Renata Potočnik prvo je stavila na glasovanje prijedlog koji su vijećnici dobili u materijalima za ovu sjednicu, a to je da se za drugog potpredsjednika Gradskoga vijeća Grada Ludbrega izabere Nikola Vidaković iz Ludbrega.

 **Za prijedlog da se za drugog potpredsjednika Gradskoga vijeća izabere Nikola Vidaković iz Ludbrega 7 vijećnika glasovalo je „za“, 2 glasa su bila „protiv“ i 6 glasova „suzdržanih“. Predsjednica Gradskoga vijeća konstatirala je da ovaj prijedlog nije dobio potrebnu većinu glasova vijećnika, te je na glasovanje stavila prijedlog jedne trećine vijećnika.**

 **Nakon glasovanja konstatirala je da je Gradsko vijeće Grada Ludbrega većinom glasova i to - 8 glasova „za“, 5 glasova „protiv“ i 1 glas „suzdržani“, (1 vijećnik nije htio glasovati) izabralo za drugog potpredsjednika Gradskoga vijeća Grada Ludbrega Krešimira Horvata iz Selnika.**

 (Rješenje o izboru drugog potpredsjednika Gradskoga vijeća Grada Ludbrega KLASA:021-01/16-01/04, URBROJ:2186/18-02/1-16-5 sastavni je dio ovog Zapisnika).

……………………….

**Točka 3.**

**Prijedlog Rješenja o razrješenju i imenovanju člana Odbora za statut i**

**poslovnik Gradskog vijeća Grada Ludbrega**

 Prijedlog Rješenja o razrješenju i imenovanju člana Odbora za statut i poslovnik Gradskog vijeća Grada Ludbrega po ovlaštenju Odbora za izbor i imenovanja Gradskoga vijeća Grada Ludbrega obrazložila je voditeljica Odsjeka za društvene djelatnosti i opće poslove Mirjana Balažinec prema pisanim materijalima.

 **Gradsko vijeće Grada Ludbrega jednoglasno bez rasprave donijelo je Rješenje o razrješenju i imenovanju člana Odbora za statut i poslovnik Gradskoga vijeća Grada Ludbrega.**

 (Rješenje o razrješenju i imenovanju člana Odbora za statut i poslovnik Gradskoga vijeća Grada Ludbrega KLASA:021-01/16-01/05, URBROJ:2186/18-02/1-16-3 sastavni je dio ovog Zapisnika).

………………………

**Točka 4.**

**a) Prijedlog I. Izmjena i dopuna Programa javnih potreba u društvenim**

**djelatnostima Grada Ludbrega za 2016. godinu**

Prijedlog I. Izmjena i dopuna Programa javnih potreba u društvenim djelatnostima Grada Ludbrega za 2016. godinu po ovlaštenju gradonačelnika obrazložio je voditelj Odsjeka za proračun i financije Josip Horvat prema priloženim materijalima.

U raspravi je učestvovao vijećnik Ivan Lončarić i gradonačelnik Grada Ludbrega Dubravko Bilić.

 **Gradsko vijeće Grada Ludbrega većinom glasova – 8 „za“, 1 „protiv“ i 6 „suzdržana“ donijelo I. Izmjene i dopune Programa javnih potreba u društvenim djelatnostima Grada Ludbrega za 2016. godinu.**

(Izmjene i dopune Programa javnih potreba u društvenim djelatnostima Grada Ludbrega za 2016. godinu KLASA:402-03/15-01/34, URBROJ:2186/18-02/1-16-24 sastavni je dio ovog Zapisnika).

**b) Prijedlog I. Izmjena i dopuna Programa gradnje objekata i uređaja**

**komunalne infrastrukture u Gradu Ludbregu za 2016. godinu**

Prijedlog I. Izmjena i dopuna Programa gradnje objekata i uređaja komunalne infrastrukture u Gradu Ludbregu za 2016. godinu po ovlaštenju gradonačelnika obrazložio je voditelj Odsjeka za proračun i financije Josip Horvat prema priloženim materijalima.

 U raspravi su učestvovali vijećnici Ivan Lončarić, Krešimir Šalig i Nikola Vidaković, te gradonačelnik Dubravko Bilić.

 **Gradsko vijeće Grada Ludbrega većinom glasova – 12 „za“ 1 „protiv“ i 2 „suzdržana“ donijelo je Izmjene i dopune Programa gradnje objekata i uređaja komunalne infrastrukture u Gradu Ludbregu za 2016. godinu.**

(Izmjene i dopune Programa gradnje objekata i uređaja komunalne infrastrukture u Gradu Ludbregu u 2016. godini KLASA:363-01/16-01/16, URBROJ:2186/18-02/1-16-8 sastavni je dio ovog Zapisnika).

 **c) Prijedlog II. izmjena i dopuna Proračuna Grada Ludbrega za 2016. godinu**

Prijedlog II. izmjena i dopuna Proračuna Grada Ludbrega za 2016. godinu po ovlaštenju gradonačelnika obrazložio je voditelj Odsjeka za proračun i financije Josip Horvat prema pisanim materijalima.

 Stav Odbora za proračun i financije iznijela je predsjednica Renata Potočnik.

 Između ostalog navela je da je Odbor na sjednici razmatrao II. izmjene i dopune Proračuna Grada Ludbrega. Navodi da su prije godinu dana svi bili skeptični jer je proračun bio dvostruki, ako ne i trostruki. Sa ovim II. izmjenama i dopunama realizirano je cca 64.000.000,00 Kn. Jasno je vidljivo koje stavke od predviđenih nisu realizirane, ne iz razloga da su stornirane i da neće biti realizirane, nego će se prebaciti za iduću godinu, a što je i objasnio voditelj Odsjeka za proračun i financije. Misli da Grad Ludbreg sveukupno mora biti zadovoljan sa Proračunom koji je donijet prije godinu dana i sa načinom na koji je realiziran. Vjeruje da će kod konačnog obračuna biti još nekih sitnih korekcija, ali je jasno vidljiv smjer kuda se krenulo i vidljivi su projekti koji su realizirani. Ono što bi sve trebalo činiti zadovoljnim, a što smatra i uspjehom ovog Gradskog vijeća, koje je zajednički podržalo puno važnih i bitnih projekata je da su se oni uspjeli realizirati i dovesti u Grad. Odbor za proračun i financije predlaže Gradskom vijeću Grada Ludbrega da donese ove izmjene i dopune Proračuna u predloženom tekstu.

 U raspravi su učestvovali vijećnici Krešimir Horvat, Krešimir Šalig, Nikola Vidaković, Tomo Filip, Ivan Lončarić, te gradonačelnik Dubravko Bilić.

 **Gradsko vijeće Grada Ludbrega većinom glasova – 8 „za“, 4 „suzdržana“ i 1 „protiv“ donijelo je II. izmjene i dopune Proračuna Grada Ludbrega za 2016. godinu.**

(II. izmjene i dopune Proračuna Grada Ludbrega za 2016. godinu KLASA:400-06/16-01/02, URBROJ:2186/18-02/1-16-4 sastavni je dio ovog Zapisnika).

………………………..

**Točka 5.**

 **Prijedlog Programa:**

 **a) javnih potreba u području gospodarstva i poljoprivrede Grada Ludbrega**

 **za 2017. godinu**

 **b) javnih potreba u društvenim djelatnostima Grada Ludbrega za 2017.**

 **godinu i Odluke o sufinanciranju boravka djece u dječjim vrtićima u 2017.**

 **c) gradnje objekata i uređaja komunalne infrastrukture u Gradu Ludbregu za**

 **2017. godinu**

 **d) održavanja komunalne infrastrukture iz sredstava komunalne naknade za**

 **2017. godinu**

 **e) utroška komunalne naknade za 2017. godinu**

Gradonačelnik Grada Ludbrega Dubravko Bilić obrazložio je sve dokumente pod točkom 5. prema pisanim materijalima.

 Ujedno se očitovao o pristiglim amandmanima koje su vijećnici dobili na stol prije same sjednice Gradskoga vijeća.

 Prvi amandman se odnosi na Prijedlog programa javnih potreba u društvenim djelatnostima Grada Ludbrega za 2017. godinu koji su podnijeli vijećnici Krešimir Horvat i Goran Horvat. Predlažu da se povećaju sredstva za 100.000,00 Kn Zajednici sportskih udruga (strogo namjensko za rad sportskih škola i mlađe uzraste), a da se ta sredstva namaknu, 50.000,00 Kn iz donacije za rad političkih stranaka, tj. da ostanu na razini 2016. godine i 50.000,00 Kn iz sredstava koja su namijenjena za financiranje troškova manifestacija sa predloženih 150.000,00 Kn na 100.000,00 Kn.

Predlagač ne prihvaća predloženi amandman.

 Drugi amandman odnosi se na Prijedlog programa gradnje objekata i uređaja komunalne infrastrukture (građenje javnih površina). Predlaže se povećanje rashoda za 95.000,00 Kn i to za građenje nerazvrstanih cesta 2.1. Ludbreg – asfaltiranje ulice Bednjanski odvojak D 215 m, š 2,5 m. Predlagač predloženi amandman prihvaća.

 Treći amandman odnosi se također na Prijedlog programa gradnje objekata i uređaja komunalne infrastrukture i to povećanje rashoda za 50.000,00 Kn za izgradnju kanalizacije u Selniku (odvojak Balog-Križan) iz poslovanja firme Odvodnja d.o.o. za iznos koji je prikupila kao naknadu za izgradnju kanalizacije na području MO Selnik. Predlagač predloženi amandman prihvaća.

 Četvrti amandman se odnosi na Prijedlog programa utroška komunalne naknade za 2017. godinu i to na preraspodjelu sredstava komunalne naknade VMO Selnik i VMO Kućan Ludbreški. Predlagač ne prihvaća predloženi amandman.

 Vijećnik Krešimir Horvat obrazložio je prvi amandman na Prijedlog programa javnih potreba u društvenim djelatnostima Grada Ludbrega za 2017. godinu.

 U raspravi su učestvovali vijećnici Božidar Hajsok, Krešimir Šalig, Krešimir Horvat, Ivan Lončarić, te gradonačelnik Dubravko Bilić, a voditeljica Odsjeka za društvene djelatnosti i opće poslove Mirjana Balažinec objasnila je vijećnicima da četvrti amandman koji se odnosi na Prijedlog programa utroška komunalne naknade za 2017. godinu se ne može smatrati amandmanom, jer se u njemu ne spominju konkretna sredstva za rad pojedinih vijeća mjesnih odbora već se u obrazloženju amandmana predlaže izmjena odluke gradonačelnika, a što nije predmet ovog Programa.

Zatim je objasnila proceduru glasovanja, tj. da se najprije glasuje za amandmane koje predlagač nije usvojio, a zatim za prijedloge programa, dok za one amandmane koje je predlagač usvojio se ne treba posebno glasovati, već oni postaju sastavni dijelovi konačnog prijedloga programa.

 Zatim je predsjednica Gradskoga vijeća Grada Ludbrega Renata Potočnik najprije stavila na glasovanje predloženi amandman vezano na Prijedlog programa javnih potreba u društvenim djelatnostima Grada Ludbrega za 2017. godinu da se Zajednici sportskih udruga povećaju sredstva za 100.000,00 Kn strogo namjenski za rad sportskih škola i mlađe uzraste, a da se za 50.000,00 Kn smanje sredstva za rad političkih stranaka i 50.000,00 Kn da se smanje sredstva za financiranje troškova manifestacija.

 **Gradsko vijeće Grada Ludbrega većinom glasova – 8 „za“, 3 „protiv“ i 2 „suzdržana“ prihvatilo je predloženi amandman i on se uvrštava u Prijedlog javnih potreba u društvenim djelatnostima Grada Ludbrega za 2017. godinu. (Prisutno 13 vijećnika)**

 Zatim je stavila na glasovanje Prijedloge Programa:

 **a) javnih potreba u području gospodarstva i poljoprivrede Grada Ludbrega za 2017. godinu, te je konstatirala da je većinom glasova – 11 „za“ i 2 „suzdržana“ Gradsko vijeće Grada Ludbrega donijelo Program javnih potreba u području gospodarstva i poljoprivrede Grada Ludbrega za 2017. godinu. (Prisutno 13 vijećnika.)**

(Program javnih potreba u području gospodarstva i poljoprivrede Grada Ludbrega za 2017. godinu KLASA:402-02/16-01/03, URBROJ:2186/18-02/1-16-2 sastavni je dio ovog Zapisnika).

  **b) javnih potreba u društvenim djelatnostima Grada Ludbrega za 2017.**

**godinu i Odluke o sufinanciranju boravka djece u dječjim vrtićima u 2017., te je konstatirala da je Gradsko vijeće Grada Ludbrega većinom glasova – 11 „za“ i 2 „suzdržana“ donijelo Program javnih potreba u društvenim djelatnostima Grada Ludbrega za 2017. godinu i Odluku o sufinanciranju boravka djece u dječjim vrtićima u 2017. godini. (Prisutno 13 vijećnika.)**

(Program javnih potreba u društvenim djelatnostima Grada Ludbrega za 2017. godinu KLASA:402-03/16-01/01/44, URBROJ:2186/18-02/1-16-27 i Odluka o sufinanciranju boravka djece u dječjim vrtićima u 2017. godini KLASA:402-03/16-01/44, URBROJ:2186/18-02/1-16-28 sastavni su dio ovog Zapisnika).

 **c) gradnje objekata i uređaja komunalne infrastrukture u Gradu Ludbregu za 2017. godinu, te je konstatirala da je Gradsko vijeće Grada Ludbrega većinom glasova – 13 „za“ i 2 „suzdržana“ donijelo Program gradnje objekata i uređaja komunalne infrastrukture u Gradu Ludbregu u 2017. godini.**

(Program gradnje objekata i uređaja komunalne infrastrukture u Gradu Ludbregu u 2017. godini KLASA:363-01/16-01/16, URBROJ:2186/18-02/1-16-7 sastavni je dio ovog Zapisnika).

 **d) održavanja komunalne infrastrukture iz sredstava komunalne naknade za 2017. godinu, te je konstatirala da je Gradsko vijeće Grada Ludbrega većinom glasova – 14 „za“ i 1 „suzdržan“ donijelo Program održavanja komunalne infrastrukture iz sredstava komunalne naknade za 2017. godinu.**

(Program održavanja komunalne infrastrukture iz sredstava komunalne naknade za 2017. godinu KLASA:363-01/16-01/16, URBROJ:2186/18-02/1-16-6 sastavni je dio ovog Zapisnika).

 **e) utroška komunalne naknade za 2017. godinu, te je konstatirala da je Gradsko vijeće Grada Ludbrega većinom glasova – 13 „za“ i 2 „suzdržana“ donijelo Plan utroška komunalne naknade za 2017. godinu.**

(Plan utroška komunalne naknade za 2017. godinu KLASA:363-03/16-01/3, URBROJ:2186/17-02/1-16-1 sastavni je dio ovog Zapisnika).

……………………….

**Točka 6.**

**Prijedlog Proračuna Grada Ludbrega za 2017. godinu**

 Prijedlog Proračuna Grada Ludbrega za 2017. godinu obrazložio je gradonačelnik Dubravko Bilić prema pisanim materijalima.

 Stav Odbora za proračun i financije iznijela je predsjednica Renata Potočnik.

 Između ostalog napomenula je da je Odbor razmatrao Proračun za 2017. godinu po svim stavkama, a što je sada i detaljnije obrazloženo. Odbor smatra da je Proračun ostvariv, razvojan i kao što je i prethodni proračun imao, ima neke stavke koje će puno ovisiti o vanjskim izvorima. Smatra da je proračun hrabar kao što je bio i prethodni i misli da Grad Ludbreg to zaslužuje, a pokazalo se da može. Iznosi pozitivan stav Odbora o ovakvom Proračunu i nada se da će ga ovo Gradsko vijeće Grada Ludbrega prihvatiti.

 U raspravi su učestvovali vijećnici Ivan Lončarić, Krešimir Horvat, Tomo Filip i gradonačelnik Dubravko Bilić.

 **Gradsko vijeće Grada Ludbrega većinom glasova – 13 „za“ i 2 „suzdržana“ donijelo je Proračun Grada Ludbrega za 2017. godinu.**

(Proračun Grada Ludbrega za 2017. godinu KLASA:400-06/16-01/3, URBROJ:2186/18-02/-16-1 sastavni je dio ovog Zapisnika).

…………………………

**Točka 7.**

**Prijedlog Odluke o izmjeni Odluke o komunalnoj naknadi**

Prijedlog Odluke o izmjeni Odluke o komunalnoj naknadi po ovlaštenju gradonačelnika obrazložio je voditelj Odsjeka za proračun i financije Josip Horvat prema pisanim materijalima.

 **Gradsko vijeće Grada Ludbrega jednoglasno bez rasprave donijelo je Odluku o izmjeni Odluke o komunalnoj naknadi.**

(Odluka o izmjeni Odluke o komunalnoj naknadi KLASA:363-03/16-01/04, URBROJ:2186/18-02/1-16-1 sastavni je dio ovog Zapisnika).

………………………

**Točka 8.**

**Prijedlog Odluke o donošenju Strategije upravljanja i raspolaganja imovinom**

 **u vlasništvu Grada Ludbrega za razdoblje 2016. – 2020. godine**

 Prijedlog Odluke o donošenju Strategije upravljanja i raspolaganja imovinom u vlasništvu Grada Ludbrega za razdoblje 2016. – 2020. godine po ovlaštenju gradonačelnika obrazložio je voditelj Odsjeka za prostorno uređenje, komunalne djelatnosti i imovinu Darko Rak prema pisanim materijalima.

 Stav Kluba vijećnika SDP-a, HNS-a, HSU-a i Hrvatskih laburista – Stranke rada iznio je vijećnik Božidar Hajsok.

 U raspravi je učestvovao vijećnik Ivan Lončarić.

 Gradsko vijeće Grada Ludbrega jednoglasno je donijelo **Odluku o donošenju Strategije upravljanja i raspolaganja imovinom u vlasništvu Grada Ludbrega za razdoblje 2016. – 2020. godine**

 (Odluka o donošenju Strategije upravljanja i raspolaganja imovinom u vlasništvu Grada Ludbrega za razdoblje 2016. – 2020. godine KLASA:406-09/16-01/05, URBROJ:2186/18-02/1-16-1 sastavni je dio ovog Zapisnika).

………….…………..

**Točka 9.**

**Prijedlog Odluke o donošenju Plana upravljanja imovinom u vlasništvu**

**Grada Ludbrega za 2017. godinu**

 Prijedlog Odluke o donošenju Plana upravljanja imovinom u vlasništvu Grada Ludbrega za 2017. godinu po ovlaštenju gradonačelnika obrazložio je voditelj Odsjeka za prostorno uređenje, komunalne djelatnosti i imovinu Darko Rak prema pisanim materijalima.

 Stav Kluba vijećnika SDP-a, HNS-a, HSU-a i Hrvatskih laburista – Stranke rada iznio je vijećnik Božidar Hajsok.

 U raspravi je učestvovao vijećnik Ivan Lončarić.

 **Gradsko vijeće Grada Ludbrega jednoglasno je donijelo Odluku o donošenju Plana upravljanja imovino u vlasništvu Grada Ludbrega za 2017. godinu.**

(Odluka o donošenju Plana upravljanja imovinom u vlasništvu Grada Ludbrega za 2017. Godinu KLASA:406-09/16-01/05, URBROJ:2186/18-02/1-16-2 sastavni je dio ovog Zapisnika).

………………………

**Točka 10.**

**a) Prijedlog Analize stanja sustava civilne zaštite na području Grada**

**Ludbrega za 2016.**

**b) Plan razvoja sustava civilne zaštite na području Grada Ludbrega za 2017.**

 Prijedlog Analize stanja sustava civilne zaštite na području Grada Ludbrega za 2016. godinu i Plan razvoja sustava civilne zaštite na području Grada Ludbrega za 2017. godinu po ovlaštenju gradonačelnika obrazložila je voditeljica Odsjeka za društvene djelatnosti i opće poslove Mirjana Balažinec prema pisanim materijalima.

 **Gradsko vijeće Grada Ludbrega jednoglasno bez rasprave donijelo je Analizu stanja sustava civilne zaštite na području Grada Ludbrega za 2016. godinu i Plan razvoja sustava civilne zaštite na području Grada Ludbrega za 2017. godinu.**

(Analiza stanja sustava civilne zaštite na području Grada Ludbrega za 2016. godinu KLASA:810-01/16-01/07, URBROJ:2186/18-02/1-16-1 i Plan razvoja sustava civilne zaštite na području Grada Ludbrega za 2017. godinu KLASA:810-05/16-01/02, URBROJ:2186/18-02/1-16-2 sastavni su dio ovog Zapisnika).

……………………..

**Točka 11.**

**Prijedlog Rješenja o prihvaćanju ponude na natječaj za prodaju zemljišta za**

 **izgradnju trgovačkog centra u Ul. Rudolfa Fizira u Ludbregu**

Prijedlog Rješenja o prihvaćanju ponude na natječaj za prodaju zemljišta za

izgradnju trgovačkog centra u Ul. Rudolfa Fizira u Ludbregu obrazložio je gradonačelnik Dubravko Bilić prema pisanim materijalima.

 U raspravi su učestvovali vijećnici Ivan Lončarić i Božidar Hajsok, te gradonačelnik Dubravko Bilić.

 **Gradsko vijeće Grada Ludbrega većinom glasova – 13 „za“ i 2 „suzdržana“ donijelo je Rješenje o prihvaćanju ponude na natječaj za prodaju zemljišta za izgradnju trgovačkog centra u Ul. Rudolfa Fizira u Ludbregu.**

(Rješenje o prihvaćanju ponude na natječaj za prodaju zemljišta za izgradnju trgovačkog centra u Ul. Rudolfa Fizira u Ludbregu KLASA:944-01/16-01/11, URBROJ:2186/18-02/1-16-8 sastavni je dio ovog Zapisnika).

……………………….

**Točka 12.**

**Prijedlog Odluke o osnivanju Zaklade za pomoć „Ludberga“**

Prijedlog Odluke o osnivanju Zaklade za pomoć „Ludberga“ obrazložio je gradonačelnik Dubravko Bilić prema pisanim materijalima.

 Vijećnica Ana Katana predložila je izmjenu članka 13. Odluke o osnivanju Zaklade za pomoć „Ludberga“ vezano na uplatu doprinosa i to za pravne osobe najmanje 1.500,00 kuna, umjesto 1.000,00 kuna i za fizičke osobe najmanje 300,00 kuna umjesto 500,00 kuna.

 Voditeljica Odsjeka za društvene djelatnosti i opće poslove Mirjana Balažinec objasnila je da se na takav način ne može mijenjati odluka, već da se mora podnijeti amandman, a Gradsko vijeće bi se glasovanjem trebalo izjasniti da li prihvaća da se na sjednici može podnijeti usmeni amandman.

 **Zatim je predsjednica Gradskog vijeća stavila na glasovanje da li se na ovoj sjednici može podnijeti usmeni amandman, te je konstatirala da je Gradsko vijeće jednoglasno usvojilo da se može podnijeti usmeni amandman, te je stavila na glasovanje Prijedlog Odluke o osnivanju Zaklade za pomoć „Ludberga“ sa predloženim amandmanom.**

 **Gradsko vijeće Grada Ludbrega jednoglasno je donijelo Odluku o osnivanju Zaklade za pomoć „Ludberga“.**

(Odluka o osnivanju Zaklade za pomoć „Ludberga“ KLASA:007-01/16-01/01, URBROJ:2186/18-02/1-16-1 sastavni je dio ovog Zapisnika).

………………………

**Točka 13.**

**Prijedlog Zaključka o prijedlogu kandidata za suca porotnika Županijskog**

**suda u Varaždinu**

 Prijedlog Zaključka o prijedlogu kandidata za suca porotnika Županijskog suda u Varaždinu po ovlaštenju gradonačelnika obrazložila je pročelnica Jedinstvenog upravnog odjela Irena Kučina prema pisanim materijalima.

 **Gradsko vijeće Grada Ludbrega jednoglasno bez rasprave donijelo je Zaključak o prijedlogu kandidata za suca porotnika Županijskog suda u Varaždinu.**

(Zaključak o prijedlogu kandidata za suca porotnika Županijskog suda u Varaždinu KLASA:711-01/16-01/01, URBROJ:2186/18-02/1-16-2 sastavni je dio ovog Zapisnika).

Na kraju sjednice predsjednica Gradskoga vijeća Grada Ludbrega čestitala je svim vijećnicima i nazočnima kao i svim slušateljima Radio Ludbrega Božić i nadolazeće blagdane i zaželjela im svako dobro.

 Budući da je dnevni red sjednice Gradskog vijeća Grada Ludbrega iscrpljen, predsjednica Gradskog vijeća Grada Ludbrega Renata Potočnik zaključila je sjednicu u 21,30 sati.

 D o v r š e n o !

ZAPISNIČAR: PREDSJEDNICA

 GRADSKOG VIJEĆA:

Marjana Grabarić

 Renata Potočnik